La Falla Plaça del Pouet col·labora amb l’ONG Lloc de Vida
2025-07-24

Les comissions falleres de Burjassot continuen mostrant el seu vessant més solidari col·laborant amb diferents entitats per a ajudar-les en tot el possible en les seues necessitats.

En aquesta ocasió, és la Falla Plaça del Pouet la que ha llançat la seua campanya solidària de recollida d’aliments 1 kg d’aliment que ajuda en col·laboració amb l’ONG Lloc de Vida, entitat “on una trentena de voluntaris fan possible la labor d’acolliment als més necessitats. Aquesta ONG necessita menjar per a repartir als més necessitats, els quals hui estan en situació d’exclusió. Tots junts els podem ajudar“, tal com han assenyalat des de la Falla.

Aquelles persones que vulguen aportar el seu quilo d’aliments poden fer-ho en el casal de la Falla, en el carrer Mestre Lope, 81 baix, de Burjassot, els dimarts i divendres del 20 de maig al 20 de juny en horari de 20:30 a 22 hores.